Օրենքի նախագծի քննարկման ժամանակ պատգամավորների ուշադրությունը սեւեռվեց մերկապարի վրա եւ այստեղ պատգամավորներին ոչ թե հուզում էր դրա արգելումը կոնկրետ վայրերում, այլ այն, թե ինչպես է այն օրենքում ներկայացված: Օրենքի նախագծում սահմանափակման ենթակա ծառայությունների ցանկում մերկապարը ներկայացվում է հետեւյալ կերպ. հեստապար` պարերով եւ (կամ) երաժշտությամբ ուղեկցվող բեմական ներկայացում, որի մասնակիցները ներկայացման ընթացքում աստիճանաբար մասամբ կամ լրիվ մերկանում են: